Diari Oficial de la Generalitat Valenciana


Sumari del DOGV 1860, del 11-09-1992 (1992/825864)

DECRET 148/1992, de 28 d'agost, del Govern Valencià, pel qual modifica la composició de la Comissió Valenciana per a la Prestació Social dels Objectors de Consciència.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/08/28/148/dof/vci/html**

### Dades del document

Número de DOGV
:   1860

Data del DOGV
:   11-09-1992

Secció del DOGV
:   DISPOSICIONS GENERALS

Número del document
:   1992/825864


Data del document
:   28-08-1992

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 148/1992, de 28 d'agost, del Govern Valencià, pel qual modifica la composició de la Comissió Valenciana per a la Prestació Social dels Objectors de Consciència.  
El Decret 98/1990, de 25 de juny, del Govern Valencià, modificà el Decret 22/1988, de 8 de febrer, de creació de la Comissió Valenciana per a la Prestació Social dels Objectors de Consciència, i faculta el Conseller de Cultura, Educació i Ciència per a dictar-ne les normes necessàries de desplegament i execució.  
La creació de la Conselleria de Medi Ambient i la necessitat d'abastar tots els sectors on siga possible desplegar la prestació social dels objectors de consciència, com estableix l'Acord del Consell de Ministres d'11 de març de 1988, aconsellen introduir modificacions en la composició de la comissió, per la qual cosa, a proposta del Conseller de Cultura, Educació i Ciència, i després de la deliberació prèvia del Govern Valencià, en la reunió del dia 28 d'agost de 1992,  
DECRETE  
Article Unic  
L'apartat b) de l'article 3 del Decret 22/1988, de 8 de febrer, del Govern Valencià, pel qual es va crear la Comissió Valenciana per a la Prestació Social dels Objectors de Consciència, en la redacció feta per l'article 1 del Decret 98/1990, de 25 de juny, del Govern Valencià, és redactat com tot seguit s'assenyala:  
«b) Com a vocals:  
- El Director General de l?Institut Valencià de Serveis Socials, per la Conselleria de Treball i Afers Socials.  
- El Director General de Protecció Ciutadana, per la Conselleria d'Administració Pública.  
- El Director General de Planificació Sanitària, per la Conselleria de Sanitat i Consum.  
- El Director General de l?Institut Valencià de la Joventut, per la Conselleria de Cultura, Educació i Ciència.  
- El Director General d'Arquitectura i Habitatge, per la Conselleria d'Obres Públiques, Urbanisme i Transports.  
- El Director General de Qualitat d'Aigües, per la Conselleria de Medi Ambient.  
- El President del Consell de la Joventut de la Comunitat Valenciana.  
- Un representant de la Comissió Executiva per a l'Aplicació del Programa de Cooperació amb Països en Vies de Desenvolupament.  
- Un representant de la Federació Valenciana de Municipis i Províncies.»  
DISPOSICIO FINAL  
Aquest decret entrarà en vigor l?endemà de la seua publicació en el Diari Oficial de la Generalitat Valenciana.  
València, 28 d'agost de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI